**Eesti Vabatahtlik Mere- ja Järvepääste**

**TEGEVUSTOETUSE TAOTLUS**

Kellele: Politsei- ja Piirivalveamet

Kontaktisik: Kristo Kotkas, vtmp@politsei.ee

Alus: Koostöökokkulepe, 18.06.2021

26.08.2023

**TAOTLUS**

Vastavalt 18.06.2021 sõlmitud kolmepoolsele koostöökokkuleppele Siseministeeriumi, Politsei- ja Piirivalveameti ning Eesti Mere- ja Järvepääste vahel esitab Eesti Mere- ja Järvepääste tegevustoetuse taotluse 2023.aastaks vastavalt allpool toodud eelarvele.

Eesti Vabatahtlik Mere- ja Järvepääste on esindusorganisatsioon, kelle eesmärk on esindada oma liikmete seisukohti; osaleda vabatahtliku tegevuse arendamisel; pakkuda huvilistele mitmekesiseid võimalusi panustamaks vabatahtliku turvalisuse loomisesse; suunata oma tegevusi, et tõsta Eesti elanike teadlikkust ja usaldust siseturvalisuse vabatahtliku tegevuse suhtes.

Ühingu esindajad on kaasatud ühingu tegevusvaldkonda puudutavate õigusaktide ning strateegiliste plaanide koostamise ja muutmise protsessi.

Aprillis 2023 vahetus Eesti Vabatahtliku Mere- ja Järvepääste juhatus, kelle esmaseks ülesandeks on taastada esindusorganisatsiooni tegevused eesmärkide täitmiseks.

Seatud eesmärkide täitmiseks on Eesti Vabatahtlik Mere- ja Järvepääste planeerinud tegevused järgnevas eelarves.

**EELARVE**

Plaanitud tegevused, tulemused ja eelarve.

1. Ühingu tegevus- ja halduskulud 1000,00 €
   1. Raamatupidamisteenus
   2. Ruumide rent
   3. Veebi-, IT ja sidevahendite haldus
   4. Esinduskulud

*\* Planeeritud tegevuste tulemusena on Eesti Vabatahtlik Mere- ja Järvepääste jätkusuutlik organisatsioon. EVMJP esindajad osalevad koostööprojektides ning töörühmades panustades Eesti Siseturvalisuse arengukava 2020-2030 eesmärkidesse. EVMJP on strateegiline partner Siseministeeriumile ja Politsei- ja Piirivalveametile, esindades liikmesühingute huve ja seisukohti.*

1. Liikmetele suunatud tegevused (sh koolitus- ja ennetustegevused) 4000,00 €
   1. EVMJP liikmesühingute sügisseminar 2023
   2. EVMJP koolitusvarustuse uuendamine vabatahtliku merepäästja tasemeõppe läbiviimiseks.

*\* Planeeritud tegevuste tulemusena on EVMJP liikmesühingute esindajad kaasatud aruteludesse vabatahtliku turvalisuse loomise võimalustest.*

*EVMJP on hinnatud ja aktsepteeritud koostööpartner vabatahtliku merepäästja tasemeõppe läbiviimiseks. EVMJP koolitajad annavad läbi koolituse panuse vabatahtliku turvalisuse loomisse ning Eesti mereturvalisusse panustajate kogukonna kasvamisse.*

1. Rahvusvaheline partnerlus 1500,00 €
   1. IMRF liikmemaks
   2. Osalemine IMRF-i aastakonverentsil 2023

*\* Planeeritud tegevuste tulemusena on Eesti Vabatahtlik Mere- ja Järvepääste rahvusvaheliselt tunnustatud organisatsioon vahendades rahvusvahelist kogemust ja teadmist Eesti vabatahtliku merepääste arenguks..*

Eesti Vabatahtlik Mere- ja Järvepääste taotleb 2023a tegevuskulude hüvitamist vastavalt planeeritavale eelarvele kogusummas 6500,00 € (kuus tuhat viissada eurot).

Terje Alliksoo

*/Allkirjastatud digitaalselt/*

Eesti Vabatahtlik Mere- ja Järvepääste

Juhatuse esinaine